**TÖÖVÕTULEPING nr 1-18/2025/197**

(hiliseima digitaalallkirja kuupäev)

Riigimetsa Majandamise Keskus, edaspidi **RMK,** keda esindab Vabariigi Valitsuse 09.01.2007 määruse nr 4 „Riigimetsa Majandamise Keskuse põhimäärus“ alusel juhatuse liige Kristjan Tõnisson ja

Tallinna Tehnikaülikool, edaspidi **TalTech**, keda esindab ametivolituse alusel Ehituse ja arhitektuuri instituudi direktor Irene Lill**,**

keda nimetatakse edaspidi **pool** või ühiselt **pooled**,

sõlmisid käesoleva töövõtulepingu, edaspidi **leping,** alljärgnevas:

Lepingu objektiks on CPV-koodiga 73110000-6 ja 73120000-9 kaetud teadus- ja arendusteenus, millest tulenevalt ja lähtudes riigihangete seaduse § 11 lg 1 punktist 19 ei ole töövõtja kohustatud riigihankemenetlust läbi viima.

1. **Lepingu objekt** 
   1. Lepingu eesmärk on selgitada välja ringset ehitussüsteemi võimaldavad materjalid (erineva kvaliteediga puiduliigid ja inseneripuit) ja nende sobivus ning rakendmise soovitused. Saadud teadmine võimaldab jätkata uudse ehitussüsteemi tehnilise arendusega erinevas skaalas RMK külastustaristu ehitiste ringseks ja modulaarseks projekteerimiseks ja ehitamiseks.
   2. Lepingu objektiks on TalTech poolt järgmiste tööde teostamine lepinguga kokkulepitud tingimustel ja korras: viima perioodil 15.10.2025 – 30.09.2026 läbi punktis 1.3 nimetatud rakendusuuringu „RMK vähekasutatud ja -väärindatud puidu uuringud“ tegevused, edaspidi **töö**.
   3. TalTech vastutab järgmiste tegevuste elluviimise eest:
      1. võimalike ressursside hindamine;
      2. vähekasutatud ja -väärindatud puidu omaduste hindamine;
      3. inseneripuidu valmistamine ja omaduste hindamine;
      4. uuritavate materjalide keskkonnajalajälje hindamine;
      5. analüüs ja kokkuvôte materjalide kataloogi jaoks.
   4. Lepingu punktis 1.3 loetletud tegevused moodustavad teise osa ringselt ja modulaarselt projekteerimise ja ehitamise meetodite uurimuse ja arenduse töödest.
   5. Lepingul on selle sõlmimise hetkel järgmised lisad:
      1. Lisa 1 - Tegevuste tööplaanid ja vastutajad
      2. Lisa 2 - Teavitus
2. **Poolte õigused ja kohustused**
   1. Töö peab vastama punktis 1.2. nimetatud tingimustele.
   2. RMK-l on õigus jooksvalt kontrollida töö tegemise käiku. TalTech on kohustatud informeerima RMK-d töö tegemise käigus tekkinud probleemidest ning nõutama RMK juhiseid ja informatsiooni.
   3. RMK määrab oma esindaja TalTech-ile vajaliku informatsiooni andmisel, tööde kvaliteedi kontrollimisel ning töö üleandmise-vastuvõtmise akti allkirjastamisel. RMK esindajaks on külastuskorraldusosakonna innovatsiooniprojektide juht Ulvar Kaubi, telefon 513 7042, epost [ulvar.kaubi@rmk.ee](mailto:ulvar.kaubi@rmk.ee).
   4. TalTech määrab oma esindaja tööde tegemisel, RMK-le informatsiooni andmisel ja töö üleandmise-vastuvõtmise akti allkirjastamisel. TalTech esindajaks on ehituse ja arhitektuuri instituudi kaasprofessor tenuuris Dr. Alar Just, telefon 503 1171, e-post [alar.just@taltech.ee](mailto:alar.just@taltech.ee).
   5. Rakendusuuringus osalevate kõikide täitjate ülesanded, vastutus konkreetsete tööde etappide eest ning rahastamine on esitatud lepingu lisas 1.
   6. RMK aitab korraldada uuritavate puiduliikide (KS, HB, LM, KU, MA) katsekehadeks vajalikus koguses ja kvaliteediga materjalide tarne, samuti annab RMK ehitiste kohta sellist teavet, mis võimaldab TalTech-il lepingu punktis 1.3 loetletud tegevuste sihipärast elluviimist.
   7. TalTech annab rakendusuuringu elluviimise kohta RMK-le regulaarselt infot, et RMK saaks projektiga seotud arenguid tutvustada nii RMK siseselt kui ka väliselt. Infot tuleb esitada vähemalt iga etapi töö valmimisel ning selle fookus ja keelekasutus tuleb valida selline, et edastatav info oleks arusaadav ka teemat süvitsi mittevaldavale inimesele (populaarteaduslik käsitlus). Näited info esitamise kohta on lepingu lisas 2.
   8. Intellektuaalsest omandist tulenevad õigused.
      1. Töö tulemuse kasutamisel ja igakordsel esitlemisel on RMK-l õigus mitte avaldada TalTech nime.
      2. Pooled on kokku leppinud, et töö tulemuse käigus loodud intellektuaalomandi varaliste õiguste omanikuks jääb TalTech. Küll aga annab TalTech RMK-le lihtlitsentsi varaliste õiguste tasuta kasutamiseks tähtajatult, üleantava õigusena ja kogu maailmas. RMK-l on õigus kasutada intellektuaalset omandit kõigil viisidel, mis on vajalikud, sealhulgas, kuid mitte ainult, reprodutseerida, levitada, suunata üldsusele, salvestada, avalikult esitada, kohandada, muuta, tõlkida või arendada.
      3. Autori isiklike õiguste osas kinnitab TalTech, et ta on teose ainuautor ja tal on kõik õigused anda RMK-le õigus kasutada töö käigus loodud intellektuaalomandit.
      4. TalTech-ile jääb õigus kasutada töö tegemise käigus saadud tulemusi, andmeid jm informatsiooni (v.a konfidentsiaalset infot, mille kasutamiseks RMK luba ei anna) oma teadus-, arendus- ja õppetöös. Saadud tulemusi on lubatud publikatsioonina avaldada, kui niisugune avaldamine ei kahjusta kummagi poole huve.
3. **Töö üleandmine ja vastuvõtmine** 
   1. TalTech annab RMK-le valmis töö üle hiljemalt 15.10.2026.
   2. TalTech kohustub esitama RMK-le vahearuanded ja lõpparuande järgmistel tähtaegadel:
      1. lepingu perioodi 1. etapil 15.10.2025 – 30.11.2025 tehtud töö kohta hiljemalt 15.12.2025;
      2. lepingu perioodi 2. etapil 01.12.2025 – 28.02.2026 tehtud töö kohta hiljemalt 15.03.2026;
      3. lepingu perioodi 3. etapil 01.03.2026 – 31.05.2026 tehtud töö kohta hiljemalt 15.06.2026;
      4. lepingu perioodi 4. etapil 01.06.2026 – 30.09.2026 tehtud töö kohta hiljemalt 15.10.2026;
      5. tehtud töö lõpparuande hiljemalt 15.10.2026.
   3. Töö lõpparuandevastuvõtmisel vormistavad pooled töö üleandmise-vastuvõtmise akti, millele kirjutavad alla poolte esindajad.
4. **Tasu**
   1. RMK maksab TalTech-ile töö teostamise eest tasu summas **51 500** (viiskümmend üks tuhat viissada) eurot, millele lisandub käibemaks.
   2. RMK tasub tööde eest TalTech poolt esitatud arvete alusel järgmiselt:
      1. 20 000 (kakskümmend tuhat) eurot 14 (neljateistkümne) päeva jooksul 1. etapi vahearuande esitamisest;
      2. 15 000 (viisteist tuhat) eurot 14 (neljateistkümne) päeva jooksul 3. etapi vahearuande esitamisest;
      3. 16 500 (kuusteist tuhat viissada) eurot 14 (neljateistkümne) päeva jooksul lõpparuande esitamisest.
   3. Juhul, kui RMK tellib ja TalTech teostab lepingu punktis 1.3 loetletud töödele lisaks tegevuskava väliseid töid, mille rahastamiseks pole kokku lepitud, lepivad pooled eelnevalt kokku täiendavate tööde sisu ja maksumuse.
   4. RMK tasub töö eest TalTech poolt esitatud arve(te) alusel 14 (neljateistkümne) päeva jooksul. TalTech esitab arve(d) vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.

**5. Poolte vastutus**

5.1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.

5.2 Pooled vastutavad lepingus sätestatud kohustuste mittekohase täitmise või täitmata jätmise eest, välja arvatud kui rikkumine on vabandatav. Eeldatakse, et kohustuse rikkumine ei ole vabandatav. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

1. **Lepingu lõppemine ja lõpetamine** 
   1. Leping jõustub lepingu allkirjastamise hetkest Poolte poolt ning kehtib kuni 30.09.2026 või kuni kõik osapooled on oma kohustused nõuetekohaselt täitnud.
   2. Pooltel on õigus leping ennetähtaegselt üles öelda, teatades sellest kirjalikult teist poolt ette 30 kalendripäeva.
   3. RMK võib lepingu igal ajal olenemata põhjusest etteteatamistähtajata üles öelda. Sellisel juhul on RMK kohustatud tasuma TalTech-ile lepingu ülesütlemise momendiks faktiliselt tehtud töö eest.

**7. Teadete edastamine**

7.1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.

7.2. E-kirja teel edastatud teated peetakse kätte saaduks alates teate edastamisele järgnevast tööpäevast.

7.3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.

**8. Lõppsätted**

8.1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.

8.2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja asukohajärgses kohtus.

8.4. Leping on allkirjastatud digitaalselt.

**Poolte andmed ja allkirjad:**

|  |  |
| --- | --- |
| **Riigimetsa Majandamise Keskus**  Registrikood 70004459  Mõisa/3, Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee | **Tallinna Tehnikaülikool**  Registrikood 74000323  Ehitajate tee 5,  19086 Tallinn  Tel 620 2002  E-post [info@taltech.ee](mailto:info@taltech.ee) |

Lisa 1

RMK ja TalTech vahelise töövõtulepingu

Nr 1-18/2025/197 juurde

**Tegevuste tööplaanid ja vastutajad**

Projektijuht: Dr Alar Just

Põhitäitjad: TalTech materjali- ja keskkonnatehnoloogia instituudi doktorant-nooremteadur Laura Kaljula, materjali- ja keskkonnatehnoloogia instituudi vanemlektor Triinu Poltimäe, ehituse ja arhitektuuri instituudi vanemlektor Eero Tuhkanen, ehituse ja arhitektuuri instituudi kaasprofessor tenuuris Alar Just

|  |  |  |  |  |  |
| --- | --- | --- | --- | --- | --- |
| **ETAPI NR** | **ETAPI NIMI** | **TEGEVUSED** | **VÄLJUND** | **AEG** | **SUMMA (eur)** |
| 1 | Eeluurimus | Kaardistus -vähekasutatud puidu liigid ja kahjustustega okaspuit, mida konstruktsioonides kasutamise seisukohalt edasi uurida. Varasemate uuringute ülevaade - aktiivses kasutuses puidu liigid võrdluse võimaldamiseks. | Raport I | 15.10 - 30.11.2025 | 8000¹ |
| 2 | Vähekasutatud ja -väärindatud puidu omaduste hindamine | Uuritavate puiduliikide katsekehade tugevus- ja jäikusomaduste katsetamine ja välistingimustes ajalise püsivuse hindamine + uuritavate materjalide keskkonnajalajälje hindamine | Raport II | 01.11.2025 - 28.02.2026 | 17000 |
| 3 | Inseneripuidu valmistamine ja omaduste hindamine | Uudsete liimpuidust talade valmistamine, kasutades sisekihtides seni vähekasutatud puitu. Mehaaniliste omaduste katsetamine (tugevus, jäikus, tulepüsivus, niiskuskindlus) + uuritavate materjalide keskkonnajalajälje hindamine | Raport III | 01.01 – 31.05.2026 | 14500 |
| 4 | Analüüs ja sisend materjalide kataloogi koostamiseks | Uuritud materjalide analüüs ja parameetrid RMK objektide ja erinevas skaalas ehitiste materjalide maatrikskataloogi jaoks (sh nende omadused, kasutuskohad, hinnanguline keskkonnamõju analüüs) | Materjalide omaduste raport kataloogi jaoks IV | 01.06 – 30.09.2026 | 12000² |

¹) Sisaldab projektijuhtimise kulu

²) Sisaldab projekti töödega seotud transpordi kulu

Lisa 2

RMK ja TalTech vahelise töövõtulepingu

Nr 1-18/2025/197 juurde

**Teavitus**

Näiteid infomaterjalist, mida rakendusuuringu täitja lepingu punkti 2.7 alusel peab esitama:

* Projekti alguses lahendama hakatava probleemi või uuritava valdkonna seos igapäevaeluga – kuidas mõjutab Eesti loodust, inimest või majandust see, kui tõstatatud teema/probleem saab lahendatud või täpsemalt uuritud; miks uuritav aines on just praegu oluline; kas ja kuidas mõjutab seda iga inimese käitumine; kus ja mis olukordades võib seda probleemi kohata jne.
* Fotod või videod välitöödelt või laborist, mis näitavad projekti teostajaid läbi viimas mõnd visuaalselt atraktiivsemat töölõiku, tutvustavad uuritava valdkonna objekte vms (juures selgitus, millega on tegu).
* Tulemuste tutvustamine – jooksvad vahetulemused, selgelt sõnastatud lõpptulemused.
* Uuritavate teemade, meetodite tutvustamine – nt miks ringselt projekteerimine ja ehitamine on vajalik, mis on modulaarne ehitamine, kuidas hoonete nutikas kahandamine mõjutab keskkonda, elukvaliteeti jne.
* RMK jätab endale õiguse tekste toimetada ja täpsustada, teksti lõppvariant kooskõlastatakse koostajaga. RMK võib kogutud materjali kasutada oma siseveebis, kodulehel, ajakirjas, blogis, sotsiaalmeediakanalites, pressiteadetes ja muus meediasuhtluses.
* Kajastuste eesmärk on populariseerida teadustegevust, tutvustada teadusprojekte laiemalt ning suurendada seeläbi ka teadusprojektide mõjukust ühiskonnas.